කාන්තාවක ලෙස වෙස්වලාගෙන පොලීසියට කට්ටි පනිමින් සිටි සැකකරුවකු වව්නියාව පොලිසිය මඟින් ඊයේ (29) අත්අඩංගුවට ගෙන තිබේ.ගෙවල් බිඳුම් සහ මංකොල්ලකෑම් රැසකට බන්ධනාගාර ගතව සිට ඇති මෙම සැකකරු අසනීප තත්ත්වයෙන් ඉකුත් 20 වැනිදා බන්ධනාගාර නිලධාරීන්ගේ ආරක්ෂාව මත වව්නියාව රෝහලේ නේවාසිකව ප්‍රතිකාර ලබමින් සිටියදී බන්ධනාගාර නිලධාරීන්ගෙන් මිදී පලාගොස් තිබේ.පසුව මෙම සැකකරු කාන්තාවක ලෙස බොරු කොණ්ඩයක් දමා පන්ජාබ් ඇඳුමින් සැරසී වෙස් වලාගෙන සිටියදී වව්නියාව දුම්රියපොළ අසලදී අත්අඩංගුවට ගෙන තිබේ.